ՀՀ նախագհի աշխատակազմի ղեկավար Վիգեն Սարգսյանը ներկայացրեց իր մտապատկերը Հայաստանի՝ որպես հնարավորությունների երկրի մասին։ Նա խոսեց «Լույսի» հիմնադրման, ուսանողների՝ իրենց գիտելիքը գործի դնելու անհրաժեշտության մասին, որոնք կնպաստեն Հայաստանի զարգացմանը։ Նա թարմ հայացքով զննեց Հայաստանի մարտահրավերները և ոգեշնչեց ուսանողներին ձևափոխել հասարակությունը՝ ընտրելով Հայաստանում ապրելու և աշխատելու ուղին։ Իր անհատական պատմությունը ներկայացնելով՝ նա ոգևորությամբ նկատեց. «Անձնական փորձս վկայում է. ինչ էլ երբևէ առաջարկել եմ Հայաստանին, երկիրս առատաձեռնորեն վերադարձրել է ինձ»։ Խրախուսելով կրթաթոշակառուներին իրենց կարիերայի կառուցումը դիտարկել Հայաստանում՝ նա նշեց. «Մենք փոփոխության ժամանակներ ենք ապրում, և սա հրաշալի հնարավորություն է Հայաստանում մեծ փոփոխություններ իրագործելու, - և հավելեց,- մեր երկիրը ձեր կարիքն ունի»։